
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 912 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Συγκρότηση Επιτροπής για την Διενέργεια και Αξιο¬ 
λόγηση των αποτελεσμάτων του Διαγωνισμού με 
αριθμό διακήρυξης 7/2006 που αφορά το υποέρ- 
γο 6 «Προμήθεια και Εγκατάσταση Συμπληρωμα¬ 
τικών Εργαστηρίων σε Σχολικές Μονάδες Ειδικής 
Αγωγής» του έργου «Προμήθεια και Εγκατάσταση 
Υπολογιστικού και Ειδικού Εξοπλισμού στις Μο¬ 


νάδες Ειδικής Αγωγής». 1 

Χαρακτηρισμός ως μνημείου του κτιρίου της παλιάς 
Οικοκυρικής Σχολής της Φλώρινας, Ν. Φλωρίνης... 2 

Καθιέρωση υπερωριακής απασχόλησης σε ιδιωτικού 
δικαίου αορίστου χρόνου προσωπικό της Εθνικής 
Πινακοθήκης - Μουσείου Αλεξάνδρου Σούτζου». 3 

Παράταση χρονοδιαγράμματος. 4 

Καθορισμός ύψους προστίμων και λοιπών κυρώσεων 
και διαδικασία επιβολής αυτών επί παραβάσεων 

των Αερολιμενικών Διατάξεων 1, 2 και 4. 5 

Τροποποίηση της συστατικής πράξης της Δημοτικής 
Επιχείρησης με την επωνυμία Κέντρο Πρόνοιας και 

Κοινωνικών Υπηρεσιών Δραπετσώνας. (ΚΕΠΚΥ). 6 

Απόκτηση Ελληνικής Ιθαγένειας του Ομογενούς 

ΧΟΥΡΤΤΣΙΝΤΖΕ ΓΚΟΤΣΑ του ΚΑΠΙΤΟΝ. 7 

Διορισμός μελών Διοικητικής Επιτροπής Στρατιωτι¬ 
κών Επιτάξεων Νομού Θεσσαλονίκης. 8 

Καθιέρωση υπερωριακής, με αμοιβή, εργασίας για 
τους υπαλλήλους της Δ/νσης Περιβάλλοντος Ν.Α. 
Αιτωλ/νίας κατά το Β' εξάμηνο του έτους 2006. 9 


ΑΠΟΦΑΣΕΙ Σ 

Αριθμ. 3052 (1) 


Συγκρότηση Επιτροπής για την Διενέργεια και Αξιολόγηση 
των αποτελεσμάτων του Διαγωνισμού με αριθμό δια¬ 
κήρυξης 7/2006 που αφορά το υποέργο 6 «Προμήθεια 
και Εγκατάσταση Συμπληρωματικών Εργαστηρίων σε 
Σχολικές Μονάδες Ειδικής Αγωγής» του έργου «Προμή¬ 
θεια και Εγκατάσταση Υπολογιστικού και Ειδικού Εξο¬ 
πλισμού στις Μονάδες Ειδικής Αγωγής». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 90 του κώδικα νομοθεσίας για την Κυβέρ¬ 
νηση και τα Κυβερνητικά όργανα, που κυρώθηκε με το 

άρθρο πρώτο του π.δ. 63/2005 (ΦΕΚ 98Α) «κωδικοποίηση 
της νομοθεσίας για την Κυβέρνηση και Κυβερνητικά 
όργανα». 

2. Το θεσμικό πλαίσιο που διέπει την Ειδική Υπηρεσία 
Εφαρμογής Προγραμμάτων ΚΠΣ του ΥΓΙΕΠΘ, όπως το 
άρθρο 6 του ν. 3027/2002 (ΦΕΚ 152Α) όπως τροποποι¬ 
ήθηκε με το άρθρο 13 αρ. 12 του ν. 3149/10.6.2003 (ΦΕΚ 
141 Α), και την με υπ’ αριθμ. 10756/9.10.2002 ΚΥΑ (ΦΕΚ 
1343Β) όπως τροποποιήθηκε και ισχύει σήμερα. 

3. Το θεσμικό πλαίσιο που διέπει τον Ειδικό Λογαρια¬ 
σμό του ΥΠΕΠΟ και ιδιαίτερα την υπ’ αριθμ. 141/29.1.2004 
Υ.Α. «Οδηγός Διαχείρισης Ειδικού Λογαριασμού» (ΦΕΚ 
269Β), που ορίζει την αρμοδιότητα Γ ενικού Γ ραμματέα 
για τον ορισμό Επιτροπών και ρυθμίζει τις διαδικασίες 
για τις προμήθειες. 

4. Τις διατάξεις της Οδηγίας 2004/18 του Ευρωπαϊκού 
Κοινοβουλίου και του Συμβουλίου της 31.3.2004 περί 
συντονισμού των διαδικασιών σύναψης δημοσίων συμ¬ 
βάσεων έργων, προμηθειών και υπηρεσιών και συμπλη¬ 
ρωματικά όπου δεν συγκρούεται με την πρώτη το π.δ. 
370/1995 «Προσαρμογή της ελληνικής νομοθεσίας περί 
προμηθειών του Δημοσίου προς το Κοινοτικό Δίκαιο, ει¬ 
δικότερα προς τις διατάξεις της Οδηγίας του Συμβουλί¬ 
ου της ΕυρωπαϊκήςΈνωσης 93/36/ΕΕ περί συντονισμού 
των διαδικασιών για τη σύναψη συμβάσεων δημοσίων 
προμηθειών» (ΦΕΚ 199/Α/1995), όπως αυτό τροποποιή¬ 
θηκε με το π.δ. 105/2000 «Προσαρμογή της Ελληνικής 
νομοθεσίας περί προμηθειών του δημοσίου τομέα προς 
το κοινοτικό δίκαιο και ειδικότερα προς τις διατάξεις 
του άρθρου 2 της Οδηγίας 97/52/ΕΚ του Ευρωπαϊκού 
Κοινοβουλίου και του Συμβουλίου της 13ης Οκτωβρίου 
1997» (ΦΕΚ 100/Α72000). 

5. Τις διατάξεις του π.δ. 394/1996 «Κανονισμός Προμη¬ 
θειών Δημοσίου» (ΦΕΚ 266Α/1996), ιδίως το άρθρο 38. 

6. Τις διατάξεις του ν. 2860/2000 (ΦΕΚ 251Α) «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις». 

7. Τις διατάξεις του άρθρου 13 επ. του ν. 2690/1999 
«Κώδικας Διοικητικής Διαδικασίας» περί των «Συλλογι¬ 
κών Οργάνων της Διοίκησης». 

8. Το π.δ. 4/2002 (ΦΕΚ 3Α) «Εκτέλεση ενεργειών τεχνι¬ 
κής βοήθειας-στήριξης και διαχείριση των αντίστοιχων 
πόρων», άρθρο 3. 

9. Την υπ’ αριθμ. 152.867/ΚτΠ 5554/Β/5.10.2005 Τροπο¬ 
ποίηση απόφασης ένταξης της πράξης «Προμήθεια και 
Εγκατάσταση Υπολογιστικού και Ειδικού Εξοπλισμού 
στις Μονάδες Ειδικής Αγωγής» με κωδικό ΜΙ8.86558, 
στο Μέτρο 1.1 του ΕΠ Κοινωνία της Πληροφορίας. 

10. Το εγκεκριμένο Τεχνικό Δελτίο της ανωτέρω Πρά¬ 

ξης. 

11. Την υπ’ αριθμ. 1986/20.4.2006 απόφαση του Γενικού 
Γραμματέα ΥΠΕΠΘ, για την διενέργεια ανοικτού δημό¬ 
σιου διεθνή διαγωνισμού για το έργο «Προμήθεια και 
Εγκατάσταση Συμπληρωματικών Εργαστηρίων σε Σχο¬ 
λικές Μονάδες Ειδικής Αγωγής» του Μέτρου 1.1 Επιχει¬ 
ρησιακού Προγράμματος Κοινωνία της Πληροφορίας. 

12. Τις υπάρχουσες Υπηρεσιακές ανάγκες και συ¬ 
γκεκριμένα: την αποτελεσματικότερη λειτουργία της 
Υπηρεσίας και την καλύτερη εξυπηρέτηση του πολί¬ 
τη καθώς και τη λειτουργία του εν λόγω συλλογικού 
οργάνου εκτός ωραρίου εργασίας για υπαλλήλους ή 
μισθωτούς του Δημοσίου, ΝΠΔΔ και ΟΤΑ, όπως και την 
ανάγκη αξιολόγησης των προσφορών για την προμήθεια 
εξοπλισμού για το έργο «Προμήθεια και Εγκατάσταση 
Συμπληρωματικών Εργαστηρίων σε Σχολικές Μονάδες 
Ειδικής Αγωγής» του Μέτρου 1.1 του ΕΠ ΚτΠ. 

13. Ότι η δαπάνη που προκαλείται θα καλυφθεί από 
το υποέργο 5 «Αυτεπιστασία», του έργου «Προμήθεια 
και Εγκατάσταση Υπολογιστικού και Ειδικού εξοπλισμού 
στις Μονάδες Ειδικής Αγωγής», το ύψος της οποίας θα 
καθοριστεί με έκδοση σχετικής Κ.Υ.Α., σύμφωνα με τον 
ν. 3205/2003, αποφασίζει: 

Τη συγκρότηση στην Ειδική Υπηρεσία Εφαρμογής 
Προγραμμάτων ΚΠΣ του Υπουργείου Εθνικής Παιδεί¬ 
ας και Θρησκευμάτων πενταμελούς Επιτροπής για την 
Διενέργεια και Αξιολόγηση των προσφορών Αναδοχών 
για τον Διαγωνισμό «Προμήθεια και Εγκατάσταση Συ¬ 
μπληρωματικών Εργαστηρίων σε Σχολικές Μονάδες 
Ειδικής Αγωγής» και την εισήγηση αποτελέσματος στην 
Υπηρεσία για την ανάδειξη αναδόχου (Αρ. Προκήρυξης 
Διαγωνισμού 7/2006. της ΕΥΕ - ΥΠΕΠΘ). 

Ορίζουμε τα μέλη της Επιτροπής αυτής ως εξής: Τα¬ 
κτικά μέλη: 

α. Καραμπίνης Αναστάσιος, Εκπαιδευτικός ΠΕ20, Απο¬ 
σπασμένος στο Γ ραφείο ΚτΠ ΥΠ ΕΠΟ 
β. Λάκκας Δημήτριος, Νομικός Σύμβουλος ΥΠΕΠΘ 
γ. Κατσιφαράκη Γεωργία, Εκπαιδευτικός ΠΕ19, Απο¬ 
σπασμένη στο Γ ραφείο ΚτΠ ΥΠΕΠΘ 
δ. Γάίλας Ιωάννης, Εκπαιδευτικός ΠΕ03, Αποσπασμέ¬ 
νος στην Δ/νση Προσωπικού Α' Θμιας Εκπαίδευσης 
ΥΠΕΠΘ 

ε. Ατσάλη Βασιλεία, Διοικητικός ΚΥ ΥΠΕΠΘ 
Αναπληρωματικά μέλη: 

α. Φύτρος Κων/νος, Εκπαιδευτικός ΠΕ19, Αποσπασμέ¬ 
νος στο Γ ραφείο ΚτΠ ΥΠΕΠΘ 
β. Ανδροβιτσανέα Μετάξια, Πάρεδος Νομικού Συμβου¬ 
λίου του Κράτους. 

γ. Βουτσινάκης Κων/νος, Δάσκαλος ΠΕ70, Αποσπα¬ 
σμένος στο Γ ραφείο ΚτΠ ΥΠΕΠΘ 
δ. Αντωνίου Αγγελική, Εκπαιδευτικός ΠΕ02, Αποσπα¬ 
σμένη στην Διεύθυνση Ειδικής Αγωγής ΥΠΕΠΘ 
ε. Καπνιάρη Εύα Μαρίνα, Εκπαιδευτικός ΠΕ20, Απο¬ 
σπασμένη στην ΚΥ ΥΠΕΠΘ 

1. Πρόεδρος της επιτροπής ορίζεται ο Καραμπίνης 
Αναστάσιος. 

2. Χρέη Γραμματειακής Υποστήριξης της επιτροπής θα 
εκτελέσει η Σκαλτσά Δήμητρα Στέλεχος ΕΥΕ ΥΠΕΠΘ 

3/Εργο της επιτροπής είναι η παραλαβή, αποσφράγι¬ 
ση, αξιολόγηση των προσφορών, καθώς και η υποβολή 
πρότασης αποτελέσματος για τον ανωτέρω διαγωνισμό 
στην Αναθέτουσα Αρχή. 


4. Η Επιτροπή επιλαμβάνεται επίσης όλων των ενστά¬ 
σεων, προσφυγών και των λοιπών θεμάτων. 

5. Η Επιτροπή δύναται να ζητεί τη γνώμη ειδικών, για 
εξειδικευμένα τεχνικά και νομικά θέματα σχετικά με 
το διαγωνισμό. 

6. Οι συνεδριάσεις θα γίνονται πέραν του κανονικού 
ωραρίου εργασίας των συμμετεχόντων στην Επιτροπή 
Αξιολόγησης. 

7. Η Επιτροπή θα λειτουργεί σύμφωνα με τις ισχύου- 
σες διατάξεις περί συλλογικών οργάνων και πρέπει σε 
τέσσερις (4) μήνες από την ημερομηνία διενέργειας του 
διαγωνισμού να υποβάλει τα πρακτικά αξιολόγησης των 
αποτελεσμάτων του διαγωνισμού στην Ειδική Υπηρεσία 
Εφαρμογής Προγραμμάτων ΚΠΣ. 

8. Η Επιτροπή ορίζεται αμειβόμενη. Για την αποζημίω¬ 
ση των μελών της Επιτροπής θα εκδοθεί σχετική ΚΥΑ 
στο πλαίσιο του ν. 3205/2003. Όσοι από τα παραπάνω 
μέλη είναι ενταγμένα στελέχη της ΕΥΕ δεν λαμβάνουν 
αμοιβή. 

9. Η δαπάνη που προκαλείται θα καλυφθεί από το 
υποέργο 5 «Αυτεπιστασία», του έργου «Προμήθεια και 
Εγκατάσταση Υπολογιστικού και Ειδικού εξοπλισμού 
στις Μονάδες Ειδικής Αγωγής». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. ΥΠΠΟ/ΔΙΝΕΣΑΚ/42560/1178 (2) 

Χαρακτηρισμός ως μνημείου του κτιρίου της παλιάς Οι- 
κοκυρικής Σχολής της Φλώρινας, Ν. Φλωρίνης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 90 του κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

β) του ν. 3028/2002 «Για την προστασία των Αρχαιο¬ 
τήτων και εν γένει της Πολιτιστικής Κληρονομιάς». 

γ) του ν. 2039/1992 «Περί Κύρωσης της Σύμβασης για 
την προστασία της Αρχιτεκτονικής Κληρονομιάς της 
Ευρώπης» (ΦΕΚ 61/Α/13.4.1992). 

δ) του π.δ. 191/2003 «Περί Οργανισμού του ΥΠΠΟ». 

2. Την υπουργική απόφαση ΥΠΠΟ/ΔΟΕΠΥ/ΤΠΟ- 
ΝΥΣ/15/3696/20.1.2004 «Μεταβίβαση αρμοδιοτήτων του 
Υπουργού Πολιτισμού στις Περιφερειακές...» (ΦΕΚ 70/ 
Β/20.1.2004) καθώς και την υπουργική απόφαση ΥΠΠΟ/ 
ΔΟΕΠΥ/ΤΠΟ ΝΥΣ/14/3698/20.1.2004) «Οργάνωση και λει¬ 
τουργία των Συμβουλίων του ν. 3028/2002» (ΦΕΚ 70/ 
Β/20.1.2004). 

3. Την πρόταση της Εφορείας Νεωτέρων Μνημείων 
Κεντρικής Μακεδονίας, την εισήγηση της Διεύθυνσης 
Νεώτερης και Σύγχρονης Αρχιτεκτονικής Κληρονομιάς 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμ¬ 
βουλίου Νεωτέρων Μνημείων με αριθμό Πρακτικού 
14/10.5.2006, αποφασίζουμε: 

Χαρακτηρίζουμε ως μνημείο, σύμφωνα με τις διατάξεις 
του άρθρου 6, παρ. 1γ, του ν. 3028/2002, το κτίριο της 
παλιάς Οικοκυρικής Σχολής της Φλώρινας στο Ν. Φλω¬ 
ρίνης, διότι εντάσσεται στα ειδικά κτίρια των πρακτικών 

σχολών και οικοτροφείων που χτίζονταν την περίοδο 
του μεσοπολέμου και αποτελεί χαρακτηριστικό δείγμα 
εκλεκτικιστικού κτιρίου με στοιχεία άχΧ άοοο. Επίσης, 
είναι στενά συνδεδεμένο με τις μνήμες των κατοίκων 
της πόλης και αποτελεί τοπόσημο για τη Φλώρινα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθμ. ΥΠΠΟ/ΔΙΟΙΚ/ΤΔΠΕΦ/47320 (3) 

Καθιέρωση υπερωριακής απασχόλησης σε ιδιωτικού δι¬ 
καίου αορίστου χρόνου προσωπικό της Εθνικής Πι¬ 
νακοθήκης - Μουσείου Αλεξάνδρου Σούτζου». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του ν. 1079/1980 «Περί Οργανισμού και λειτουρ¬ 
γίας Εθνικής Πινακοθήκης και Μουσείο Αλεξάνδρου 
Σούτζου». 

β) Του άρθρου 16, του ν. 3205/2003 (ΦΕΚ 297/Α/03) 
«Μισθολογικές ρυθμίσεις λειτουργών και υπαλλήλων 
του Δημοσίου κ.λπ.», όπως τροποποιήθηκε και συμπλη¬ 
ρώθηκε με το άρθρο 18, του ν. 3254/2004 (ΦΕΚ 137/Α'). 

γ) Του Β.Δ. 748/66 για την κωδικοποίηση, κατάργηση, 
τροποποίηση και συμπλήρωση διατάξεων της κείμενης 
νομοθεσίας, περί της εβδομαδιαίας και Κυριακής ανα- 
παύσεως και ημερών αργίας. 

δ) Του π.δ. 81/2002 «Διατήρηση εποπτείας Νομικού 
Προσώπου Δημοσίου Δικαίου» (ΦΕΚ Α' 241). 

ε) Του π.δ. 191/2003 «Οργανισμός Υπουργείου Πολιτι¬ 
σμού» (ΦΕΚ Α' 146) 

2. Το υπ’ αριθμ. 687/27.3.2006 έγγραφο της Εθνικής Πι¬ 
νακοθήκης - Μουσείου Αλεξάνδρου Σούτζου, σχετικά με 
την έγκριση υπερωριακής απασχόλησης δύο (2) υπαλ¬ 
λήλων με σχέση εργασίας ιδιωτικού δικαίου αορίστου 
χρόνου, για το χρονικό διάστημα από 1.3.2006 μέχρι 
31.12.2006 και το γεγονός ότι η ανωτέρω απασχόληση 
των υπαλλήλων καθίσταται επιτακτική, επειδή παράλ¬ 
ληλα με τις μόνιμες συλλογές του Μουσείου, παρου¬ 
σιάζονται, για το έτος 2006 και άλλες τρεις (3) πολύ 
σημαντικές Εκθέσεις. 

3. Το υπ’ αριθμ. 2709/23.5.2006 έγγραφο του Υπουρ¬ 
γείου Απασχόλησης και Κοινωνικής Προστασίας, που 
αφορά στην έγκριση της υπερωριακής απασχόλησης, 
των δύο (2) υπαλλήλων της Εθνικής Πινακοθήκης -Μου¬ 
σείο Αλεξάνδρου Σούτζου. 

4. Το γεγονός ότι από την εφαρμογή της παρούσας, 
προκαλείται δαπάνη ύψους: χιλίων εκατό ευρώ (1.100,00 
ευρώ), η οποία θα βαρύνει τον προϋπολογισμό της 
Ε.Π.Μ.Α.Σ (ΚΑΕ: 0200/0261), αποφασίζουμε: 

1. Εγκρίνουμε την υπερωριακή απασχόληση δύο (2) 
υπαλλήλων, με σχέση εργασίας ιδιωτικού δικαίου αο¬ 
ρίστου χρόνου, της Εθνικής Πινακοθήκης - Μουσείου 
Αλεξάνδρου Σούτζου (Ν.Π.Δ.Δ. που εποπτεύεται από το 
Υπουργείο Πολιτισμού), μέσα στα νόμιμα όρια, για το 
χρονικό διάστημα από 1.3.2006 μέχρι 31.12.2006 και μέχρι 
εκατόν είκοσι (120) ώρες για τον καθένα. 

2. Αρμόδια για τη διαπίστωση πραγματικής παροχής 
της κατά τα ανωτέρω εργασίας, καθίσταται η Διευθύ¬ 
ντρια της Ε.Π.Μ.Α.Σ. 


3. Η δαπάνη που θα προκληθεί από την καταβολή 
αποζημίωσης για την ανωτέρω υπερωριακή απασχό¬ 
ληση ύψους: χιλίων εκατό ευρώ (1.100,00 ευρώ), θα κα¬ 
λυφθεί από τον προϋπολογισμό της Ε.Π.Μ.Α.Σ. (ΚΑΕ: 
0200/0261). 

4. Η παρούσα απόφαση έχει αναδρομική ισχύ, ένα 
μήνα από τη δημοσίευση της στην Εφημερίδα της Κυ¬ 
βερνήσεως και μέχρι 31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθμ. 7713 (4) 

Παράταση χρονοδιαγράμματος. 

Η ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3270/2004 (ΦΕΚ Α' 187) «Αρμο¬ 
διότητες του Υπουργείου Τουριστικής Ανάπτυξης και 
θέματα τουρισμού». 

2. Τις διατάξεις του Κεφ. Γ' του ν. 2160/1993 (ΦΕΚ Α' 
118) όπως τροποποιήθηκε και ισχύει και ειδικότερα το 
άρθ. 34 του ν. 2160/1993 περί δημιουργίας ζωνών αγκυ¬ 
ροβολιού και καταφυγίων τουριστικών σκαφών όπως 
αντικαταστάθηκε με τις διατάξεις της παρ. 7 του άρθ. 
27 του ν. 2636/1998. 

3. Τις διατάξεις του π.δ. 149/19.8.2005 (ΦΕΚ Α' 211) περί 
Οργανισμού του Υπουργείου Τουριστικής Ανάπτυξης. 

4. Τις διατάξεις του π.δ. 33/2006 (ΦΕΚ Α' 35) «Διορι¬ 
σμός μελών της Κυβέρνησης και Υφυπουργών». 

5. Την υπ’ αριθμ. 2864/3.3.2006 (ΦΕΚ Γ' 65 και Γ' 79) 
κοινή απόφαση του Πρωθυπουργού και Υπουργού Του¬ 
ριστικής Ανάπτυξης περί διορισμού Γ ενικού Γ ραμματέα 
του Υπουργείου Τουριστικής Ανάπτυξης. 

6. Την υπ’ αριθμ. 1716/17.2.2003 υπουργική απόφαση 
περί παραχώρησης στο Δήμο Απολλωνιών, της χρήσης- 
εκμετάλλευσης της χωροθετημένης ζώνης αγκυροβολι¬ 
ού τουριστικών σκαφών στον όρμο Βασιλικής Λευκάδας, 
στην οποία προβλέπεται, κατόπιν σχετικού αιτήματος 
του φορέα διαχείρισης, δυνατότητα παράτασης της 
προβλεπόμενης προθεσμίας ολοκλήρωσης των πάσης 
φύσεως έργων και εγκαταστάσεων της ζώνης αγκυρο¬ 
βολιού, μέχρι τρία επιπλέον έτη. 

7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Παρατείνεται κατά τρία έτη, δηλαδή μέχρι την 
28.2.2009, η προθεσμία ολοκλήρωσης των πάσης φύ¬ 
σεως προβλεπομένων έργων και εγκαταστάσεων της 
ζώνης αγκυροβολιού στον όρμο Βασιλικής Δήμου Απολ¬ 
λωνιών Νομού Λευκάδας. 

2. Κατά τα λοιπά ισχύει ως έχει η υπ’ αριθμ. 
Τ/1716/17.2.2003 υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2006 

Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΛΙΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Δ3/Β/23530/5741 (5) 

Καθορισμός ύψους προστίμων και λοιπών κυρώσεων και 
διαδικασία επιβολής αυτών επί παραβάσεων των Αε- 
ρολιμενικών Διατάξεων 1, 2 και 4. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του ν.δ. 714/1970 «περί ιδρύσεως Διευ- 
θύνσεως Εναερίων Μεταφορών παρά τω Υπουργείω Συ¬ 
γκοινωνιών και Οργανώσεως της Υπηρεσίας Πολιτικής 
Αεροπορίας» και ιδίως του άρθρου 16, (ΦΕΚ Α' 238). 

2. Το άρθρο 153 του ν. 1815/1988 περί κύρωσης του 
Κώδικα Αεροπορικού Δικαίου (ΦΕΚ Α' 250). 

3. Τον Κανονισμό (ΕΟΚ) 95/1993 του Συμβουλίου «Περί 
κοινών κανόνων κατανομής του διαθέσιμου χρόνου χρή¬ 
σης (εΐοίε) στους κοινοτικούς αερολιμένες». 

4. Την υπ’ αριθμ. 4 Αερολιμενική Διάταξη (ΦΕΚ 956/ 
Β/25.6.2004), όπως τροποποιήθηκε με την υπ’ αριθμ. ΥΠΑ/ 
Δ3/Β/4770/1233/10.2.2006 (ΦΕΚ Β' 234) και την υπ’ αριθμ. 
ΥΠΑ/Δ3/Β/13886/3404/1404-2006 (ΦΕΚ Β' 553) απόφαση 
του Διοικητή της Υπηρεσίας Πολιτικής Αεροπορίας. 

5. Την υπ’ αριθμ. Δ3/Β/24097/5209/16.6.2004 απόφαση 
ΥΠΜΕ περί καθορισμού του ύψους του προστίμου επί 
παραβάσεων Αερολιμενικών Διατάξεων (ΦΕΚ Β' 956). 

6. Το γεγονός ότι από τη δημοσίευση της διάταξης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Ανώτατο κατώτατο όριο προστίμου 

1. Το κατώτατο όριο προστίμου για παραβάσεις των 
Αερολιμενικών Διατάξεων 1 και 2 καθορίζεται στα πε¬ 
ντακόσια (500) ευρώ, το δε ανώτατο στις πενήντα χι¬ 
λιάδες (50.000) ευρώ. 

2. Το κατώτατο όριο προστίμου για παραβάσεις του 
άρθρου 2 παρ. 1 της Αερολιμενικής Διάταξης 4 καθορί¬ 
ζεται στις δέκα χιλιάδες (10.000) ευρώ, το δε ανώτατο 
στις πενήντα χιλιάδες (50.000) ευρώ. 

3. Το κατώτατο όριο προστίμου για παραβάσεις των 
άρθρων 3 παρ. 1 και 4 παρ. 1 της Αερολιμενικής Διάταξης 
4 καθορίζεται στις πέντε χιλιάδες (5.000) ευρώ, το δε 
ανώτατο στις πενήντα χιλιάδες (50.000) ευρώ. 

4. Το ύψος των επιβαλλομένων προστίμων για παρα¬ 
βάσεις του άρθρου 2 παρ. 1 της Αερολιμενικής Διάτα¬ 
ξης 4 προσαυξάνεται κατά δέκα χιλιάδες (10.000) ευρώ 
για κάθε παράβαση. Οι προσαυξήσεις επιβάλλονται για 
παραβάσεις που πραγματοποιούνται εντός της ίδιας 
περιόδου. 

5. Το ύψος των επιβαλλομένων προστίμων για παραβά¬ 
σεις των άρθρων 3 παρ. 1 και 4 παρ. 1 της Αερολιμενικής 
Διάταξης 4 προσαυξάνεται κατά δέκα χιλιάδες (10.000) 
ευρώ για κάθε νέα παράβαση, μετά την πρώτη προσαύ- 
ξηση η οποία καθορίζεται στις πέντε χιλιάδες (5.000) 
ευρώ. Οι προσαυξήσεις επιβάλλονται για παραβάσεις 
που πραγματοποιούνται εντός της ίδιας περιόδου. 

Αρθρο 2 

Αρμοδιότητα επιβολής προστίμου 

1. Αρμόδιος για την επιβολή προστίμων έως και τριά¬ 
ντα χιλιάδες (30.000) ευρώ για παραβάσεις των Αερολι- 
μενικών Διατάξεων 1 και 2 είναι ο Αερολιμενάρχης, εφό¬ 
σον ο αερολιμένας που σημειώνεται η παράβαση είναι 
κρατικός, είτε ο επικεφαλής της Κρατικής Αεροπορικής 
Αρχής, εφόσον πρόκειται για μη κρατικό αερολιμένα. 


2. Αρμόδιος για την επιβολή προστίμου έως και τρι¬ 
άντα χιλιάδες (30.000) ευρώ για παραβάσεις της Αε- 
ρολιμενικής Διάταξης 4 είναι ο Αερολιμενάρχης, εφό¬ 
σον ο αερολιμένας που σημειώνεται η παράβαση είναι 
κρατικός, είτε ο επικεφαλής της Κρατικής Αεροπορικής 
Αρχής, εφόσον πρόκειται για μη κρατικό αερολιμένα. 

3. Αρμόδιος για την επιβολή προστίμου υψηλότερου 
από τα ποσά των παραγράφων 1 και 2 είναι ο Διοικητής 
της Υπηρεσίας Πολιτικής Αεροπορίας, μετά από αιτιο¬ 
λογημένη εισήγηση του αρμόδιου Αερολιμενάρχη ή του 
επικεφαλής της Κρατικής Αεροπορικής Αρχής. 

Άρθρο 3 

Αρμοδιότητα επιβολής απαγόρευσης πτήσεων 

1. Αρμόδιος για την επιβολή απαγόρευσης πτήσεων σε 
αερολιμένα για παραβάσεις της Αερολιμενικής Διάταξης 
4 είναι ο Αερολιμενάρχης αυτού, εφόσον ο αερολιμένας 
που σημειώνεται η παράβαση είναι κρατικός, είτε ο 
επικεφαλής της Κρατικής Αεροπορικής Αρχής, εφόσον 
πρόκειται για μη κρατικό αερολιμένα. 

2. Αρμόδιος για την επιβολή απαγόρευσης των πτήσε¬ 
ων στο σύνολο των ελληνικών αερολιμένων για παρα¬ 
βάσεις της Αερολιμενικής Διάταξης 4 είναι ο Διοικητής 
της Υπηρεσίας Πολιτικής Αεροπορίας, μετά από αιτιο¬ 
λογημένη εισήγηση του Προϊσταμένου της Διεύθυνσης 
Αερολιμένων. 

Αρθρο 4 

Διαδικασία επιβολής χρηματικού προστίμου 
και απαγόρευσης πτήσεων 

1. Σε περίπτωση παράβασης συντάσσεται άμεσα σχε¬ 
τική έκθεση, με συμπλήρωση ειδικού εντύπου (έκθεση 
παράβασης), από το αερολιμενικό όργανο που διαπί¬ 
στωσε την παράβαση. Η σύνταξη της έκθεσης παράβα¬ 
σης είναι υποχρεωτική για το αερολιμενικό όργανο, η 
προώθησή της υποχρεωτική για όλους τους εμπλεκό¬ 
μενους, παρέκκλιση δε από τη διαδικασία αυτή συνιστά 
πειθαρχικό παράπτωμα. Σε περίπτωση παράβασης εκ 
μέρους φυσικού προσώπου η παραλαβή της έκθεσης 
παράβασης γίνεται από το ίδιο το αρμόδιο πρόσωπο. 
Σε περίπτωση παράβασης εκ μέρους νομικού προσώ¬ 
που, η παραλαβή της έκθεσης παράβασης γίνεται από 
υπάλληλο αυτού, ή από νόμιμο αντιπρόσωπό του. 

2. Στην έκθεση παράβασης αναγράφονται απαραίτητα 
τα εξής στοιχεία: 

α) Ημερομηνία και ώρα επίδοσης, και αριθμός πρω¬ 
τοκόλλου της έκθεσης παράβασης. 

β) Όνομα και ιδιότητα του οργάνου που διενεργεί 
την επίδοση. 

γ) Όνομα, ιδιότητα και διεύθυνση εργασίας του πα- 
ραλαμβάνοντος την έκθεση παράβασης. 

δ) Αιτιολογία - σχετική πρόβλεψη. 

ε) Ευκρινής υπογραφή του οργάνου επίδοσης και του 
παραλαμβάνοντος. 

3. Η επίδοση της έκθεσης παράβασης, ανεξάρτητα 
από την παραλαβή της ή μη από τον υπαίτιο, συνιστά 
και έγγραφη κλήτευση για απολογία στις Αερολιμενικές 
υπηρεσίες. 

4. Η κλήση σε απολογία και η προθεσμία υποβολής 
της δεν μπορεί να απέχουν συνολικά περισσότερο των 
πέντε (5) εργασίμων ημερών από την ημερομηνία δια¬ 
πίστωσης της παράβασης. 

5. Εντός πέντε (5) εργασίμων ημερών από την υπο¬ 
βολή της απολογίας ή μετά την άπρακτη πάροδο της 
προηγούμενης προθεσμίας, η αλληλογραφία με σχετική 
εισήγηση της καθ’ ύλην αρμόδιας μονάδας του αερο¬ 
λιμένα προωθείται υποχρεωτικά στον Αερολιμενάρχη 
ή στον επικεφαλής της Κρατικής Αεροπορικής Αρχής 
για την έκδοση της σχετικής καταλογιστικής ή απαλ¬ 
λακτικής απόφασης. 

6. Τα επιβαλλόμενα πρόστιμα αποτελούν δημόσιο έσο¬ 
δο και εισπράττονται κατά τις διατάξεις του Κώδικα 
περί εισπράξεως δημοσίων εσόδων, καθώς και τις ειδι¬ 
κότερες σχετικές διαδικασίες της Υπηρεσίας Πολιτικής 
Αεροπορίας. 

7. Κατά της απόφασης, ο ενδιαφερόμενος μπορεί να 
ασκήσει προσφυγή στο αρμόδιο Διοικητικό Πρωτοδικείο. 
Η άσκηση προσφυγής δεν αναστέλλει τις διαδικασίες 
που συνεπάγεται η έκδοση της απόφασης. 

Αρθρο 5 

Ειδική διοικητική προσφυγή 

1. Κατά απόφασης Αερολιμενάρχη ή επικεφαλής Κρα¬ 
τικής Αεροπορικής Αρχής για παραβάσεις της Αερο- 
λιμενικής Διάταξης 4, καθώς και για παραβάσεις των 
Αερολιμενικών Διατάξεων 1 και 2 με την οποία επιβλή¬ 
θηκε χρηματικό πρόστιμο πάνω από χίλια (1000) ευρώ, 
είναι δυνατή η άσκηση ειδικής διοικητικής προσφυγής 
για παράβαση νόμου, εντός πέντε (5) εργασίμων ημερών 
από την κοινοποίηση της απόφασης, ενώπιον Επιτροπής 
αποτελούμενης από τον Προϊστάμενο της Διεύθυνσης 
Αερολιμένων, τον Γενικό Διευθυντή Αερομεταφορών 
και τον αρμόδιο Υποδιοικητή της Υπηρεσίας Πολιτικής 
Αεροπορίας. 

2. Ο αρμόδιος Υποδιοικητής της Υπηρεσίας Πολιτικής 
Αεροπορίας αναπληρώνεται από Υποδιοικητή της Υπη¬ 
ρεσίας Πολιτικής Αεροπορίας σύμφωνα με την ισχύουσα 
νομοθεσία. Τον Γενικό Διευθυντή Αερομεταφορών ανα¬ 
πληρώνει ο Προϊστάμενος της Διεύθυνσης Αερολιμένων. 
Τον Προϊστάμενο της Διεύθυνσης Αερολιμένων αναπλη¬ 
ρώνει ο Προϊστάμενος του Τμήματος Διευκολύνσεων και 
Απαιτήσεων Αερολιμένων της Διεύθυνσης Αερολιμένων 
εφόσον πρόκειται για παραβάσεις της Αερολιμενικής Δι¬ 
άταξης 4 ή ο Προϊστάμενος του Τμήματος Λειτουργίας 
εφόσον πρόκειται για παραβάσεις των Αερολιμενικών 
Διατάξεων 1 και 2. Η Επιτροπή διέπεται από τους κα¬ 
νόνες λειτουργίας συλλογικών οργάνων. 

3. Η Επιτροπή αποφασίζει μετά από εισήγηση του 
αρμοδίου Τμήματος της Διεύθυνσης Αερολιμένων, εντός 
αποκλειστικής προθεσμίας πέντε (5) εργασίμων ημερών 
από την άσκηση της ειδικής διοικητικής προσφυγής, πέ¬ 
ραν της οποίας η προσφυγή θεωρείται απορριφθείσα. 

4. Κατά της απόφασης της Επιτροπής, ο ενδιαφε¬ 
ρόμενος μπορεί να ασκήσει προσφυγή στο αρμόδιο 
Διοικητικό Πρωτοδικείο. Η άσκηση προσφυγής δεν ανα¬ 
στέλλει τις διαδικασίες που συνεπάγεται η έκδοση της 
απόφασης. 

Αρθρο 6 

Αίτηση θεραπείας 

1. Κατά απόφασης Αερολιμενάρχη ή επικεφαλής Κρα¬ 
τικής Αεροπορικής Αρχής για παραβάσεις των Αερο- 
λιμενικών Διατάξεων 1 και 2, με την οποία επιβλήθηκε 
χρηματική ποινή έως και χίλια (1.000) ευρώ, είναι δυνατή 
η άσκηση αίτησης θεραπείας ενώπιον του οργάνου που 
εξέδωσε την απόφαση, εντός πέντε (5) εργασίμων ημε¬ 
ρών από την κοινοποίηση της απόφασης. 


2. Το αρμόδιο για την εκδίκαση της αίτησης θεραπείας 
όργανο αποφασίζει μετά από εισήγηση του αρμόδιου 
αερολιμενικού οργάνου, εντός αποκλειστικής προθε¬ 
σμίας πέντε (5) εργασίμων ημερών από την άσκηση 
της αίτησης θεραπείας, πέραν της οποίας η προσφυγή 
θεωρείται απορριφθείσα. 

3. Η άσκηση αίτησης θεραπείας δεν αναστέλλει τις 
διαδικασίες που συνεπάγεται η έκδοση της απόφασης 
για την οποία ασκήθηκε η αίτηση θεραπείας. 

Αρθρο 7 

Καταργούμενες διατάξεις 

Η υπ’ αριθμ. ΥΠΑ/Δ3/Β/24097/5209/16.6.2004 απόφαση 
του Υπουργού Μεταφορών και Επικοινωνιών καταρ- 
γείται. 

Αρθρο 8 
Ισχύς 

Η παρούσα ισχύει από τη δημοσίευσή της στην Εφη¬ 
μερίδα της Κυβέρνησης. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 22 Ιουνίου 2006 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 
-♦- 

Αριθμ. 07/ΔΤΑ/1615 (6) 

Τροποποίηση της συστατικής πράξης της Δημοτικής 
Επιχείρησης με την επωνυμία Κέντρο Πρόνοιας και 
Κοινωνικών Υπηρεσιών Δραπετσώνας. (ΚΕΠΚΥ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, στελέχωση Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τ ις διατάξεις των άρθρων 203 και επόμενα του π.δ. 
410/1995 

3. Την οικ. 16978/12.11.2003 (ΦΕΚ 1693/2003 τ.Β.) από¬ 
φαση του Γ ενικού Γ ραμματέα Περιφέρειας Αττικής περί 
μεταβίβασης αρμοδιοτήτων και εξουσίας υπογραφής 
«ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγ¬ 
γράφων και άλλων πράξεων στο Γ ενικό Διευθυντή Πε¬ 
ριφέρειας. 

4. Την 07/ΔΤΑ/2639/24.2.1999 (ΦΕΚ 211/12.3.1999 τ.Β) 
απόφαση μας περί σύστασης της Δημ. Επιχείρησης 
«Κέντρο Πρόνοιας και Κοινωνικών Υπηρεσιών Δραπε¬ 
τσώνας». 

5. Τις 61/2001 και 6/2003 αποφάσεις του Δημοτικού 
Συμβουλίου Δραπετσώνας με τις οποίες τροποποιείται 
η διοίκηση της Δημοτικής Επιχείρησης (ΚΕΠΚΥ) 

6. Το 51/2006 έγγραφο της Δημοτικής Επιχείρησης 
Δραπετσώνας (ΚΕΠΚΥ), αποφασίζουμε: 

Εγκρίνουμε την τροποποίηση της συστατικής πράξης 
της Δημοτικής Επιχείρησης Δραπετσώνας (ΚΕΠΚΥ) ως 
προς της Διοίκηση ως εξής: 

Η Δημοτική Επιχείρηση θα διοικείται από 11/μελές 
συμβούλιο αντί 9/μελές που είχε ορισθεί και θα απο- 
τελείται από: 

• Δύο (2) Δημοτικούς Συμβούλους εκ των οποίων ένας 
θα προέρχεται από την αντιπολίτευση. 

• Οκτώ (8) δημότες του Δήμου Δραπετσώνας. 

•Έναν (1) εκπρόσωπο των εργαζομένων της ανωτέρω 
Δημοτικής Επιχείρησης. 

Από την απόφαση αυτή δεν προκαλείται δαπάνη σε 
βάρος του προϋπολογισμού του Δήμου Δραπετσώνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Ιουνίου 2006 

Με εντολή Γενικού Γραμματέα Περιφέρειας 
Η Γ ενική Διευθύντρια 
ΑΙΚ. ΓΙΑΒΑΣΗ 

-♦- 

(7) 

Απόκτηση Ελληνικής Ιθαγένειας του Ομογενούς ΧΟΥΡΤ- 
ΤΣΙΝΤΖΕ ΓΚΟΤΣΑ του ΚΑΠΙΤΟΝ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

1. Με την υπ’ αριθμ. 848/9.2.2006 απόφαση του Γ ενικού 
Γ ραμματέα Περιφέρειας Ανατολικής Μακεδονίας- Θρά¬ 
κης, η οποία εκδόθηκε σύμφωνα με τις διατάξεις του ν. 
2790/2000 (ΦΕΚ 24/16.2.2000 τ.Α') όπως τροποποιήθηκε 
από τον ν. 2910/2001 (ΦΕΚ 91/2.5.2001 τ.Α') του άρθρου 
15 του ν. 3284/2004 και την σχετική περί μεταβίβασης 
αρμοδιοτήτων απόφαση του, γίνεται αποδεκτή η από 
12431/20.11.2003 αίτηση του Ομογενούς Χουρττσίντζε 
Γκότσα του Καπιτόν περί αποκτήσεως της Ελληνικής 
Ιθαγένειας. 

2. Με την υπ’ αριθμ. 2910/18.5.2006 απόφαση εξελ- 
ληνισμού επωνύμου, του Γ ενικού Γ ραμματέα Περιφέ¬ 
ρειας Ανατολικής Μακεδονίας - Θράκης, η οποία εκ¬ 
δόθηκε σύμφωνα με τις διατάξεις του ν. 2790/2000 
(ΦΕΚ 24/16.2.2000 τ.Α') όπως τροποποιήθηκε από τον 
ν. 2910/2001 (ΦΕΚ 91/2.5.2001 τ.Α') του άρθρου 15 του ν. 
3284/2004 και την σχετική περί μεταβίβασης αρμοδιο¬ 
τήτων απόφαση του, γίνεται αποδεκτή η από 27.3.2006 
αίτηση του Ομογενούς Χρυσοστόμωβ Μιχαήλ του Βί¬ 
κτωρ ο οποίος απέκτησε την Ελληνική Ιθαγένεια με την 
υπ’ αριθμ. 2129/7.3.2005 απόφασή μας που δημοσιεύθη- 
κε στο υπ’ αριθμ 554/ 25.4.2005/ΦΕΚ τ.Β'. 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΛΕΝΗ ΠΑΝΤΑΖΗ 
-♦- 

Αριθμ. 26714 (8) 

Διορισμός μελών Διοικητικής Επιτροπής Στρατιωτικών 
Επιτάξεων Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του ν. 2218/1994 «Ιδρυση Νομαρχιακής Αυτοδιοί¬ 
κησης, τροποποίηση διατάξεων για την πρωτοβάθμια 
αυτοδιοίκηση και την Περιφέρεια και άλλες διατάξεις», 
όπως τροποποιήθηκαν και συμπληρώθηκαν μεταγενέ¬ 
στερα με τις διατάξεις των ν. 2240/1994 και 2307/1995. 

β) Του ν. 2503/1997 «Διοίκηση, οργάνωση, στελέχωση 
της περιφέρειας και ρύθμιση θεμάτων για την τοπική 
αυτοδιοίκηση και άλλες διατάξεις». 

γ) Του π.δ. 115/1984 


δ) Του άρθρου 32 του ν. 4442/1929 περί Στρατιωτικών 
και Ναυτικών Εισφορών και Ναυλώσεων όπως τροποποι¬ 
ήθηκε από το άρθρο 1 του ν.δ. 380/1947 και του άρθρου 
12 του ν.δ. 611/1977. 

ε) Του άρθρου 9 παρ. 1 του ν. 1649/1986 

στ) Της Πάγιας Διαταγής 8-11/1990 «περί των Διοικη¬ 
τικών Επιτροπών Στρατιωτικών Επιτάξεων». 

2. Το υπ’ αριθμ. 946/24.5.2006 έγγραφο του Πρωτοδι¬ 
κείου Θεσσαλονίκης. 

3. Το υπ’ αριθμ. Φ.851/10/59036/Σ.6073/11.10.2005 έγγρα¬ 
φο Μεραρχίας Υποστηρίξεως - Γ.Ε.Σ., αποφασίζουμε: 

Διορίζουμε τους κατωτέρω ως μέλη της Διοικητικής 
Επιτροπής Στρατιωτικών Επιτάξεων Νομού Θεσσαλο¬ 
νίκης 

Τακτικά Μέλη 

1. Παυλίδης Παναγιώτης, Πρωτόδικης 

2. Τουλίγκου Ηλίας, Πρωτόδικης 

3. Αν/χης Παπαδόπουλος Γεώργιος, ΣΔΛΘ 

4. Ταγ/χης Παπάζογλου Νικόλαος, ΙΙΙ ης ΤΑΞΥΠ/ΔΕΜ 

5. Καλόγερό Ελευθερία, Προϊστ. Δ/νσης Κτηματικής 
Υπηρεσίας Ν. Θεσσαλονίκης. 

Αναπληρωματικά Μέλη 

1. Φράγκου Αικατερίνη, Πρωτόδικης 

2. Καραγιάννη Σοφία, Πρωτόδικης 

3. Ταγ/χης Παράσχος Βασίλειος, Γ' ΚΝΟ 

4. Ταγ/χης Σολωμός Διονύσιος, Γ' ΚΝΟ 

5. Καλούδη Σωτηρία, Προϊστ. Τμ. Δικαστικού Κτημα¬ 
τικής Υπηρεσίας Ν. Θεσ/νίκης. 

Πρόεδρος της Επιτροπής ορίζεται ο αρχαιότερος των 
πρωτοδικών, ενώ καθήκοντα Επιτρόπου Επικράτειας 
εκτελεί ο Εισαγγελέας Πρωτοδικών έδρας Νομού Θεσ¬ 
σαλονίκης. 

Γραμματέας της ΔΕΣΕ ορίζεται η Πελέκα Μαρία, υπάλ¬ 
ληλος Δ/νσης Διοίκησης της Π.Κ.Μ. 

Η υπηρεσία των μελών της ΔΕΣΕ είναι ετήσια. 

Με την παρούσα απόφαση καταργείται κάθε προη¬ 
γούμενη σχετική απόφαση μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Ιουνίου 2006 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. οικ. 2008 (9) 

Καθιέρωση υπερωριακής, με αμοιβή, εργασίας για τους 
υπαλλήλους της Δ/νσης Περιβάλλοντος Ν.Α. Αιτωλ/ 
νιας κατά το Β' εξάμηνο του έτους 2006. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 

Έχοντας υπόψη: 

Α. Τις διατάξεις: 

1. Του π.δ. 30/1996 «Κώδικας Νομαρχιακών Αυτοδιοι¬ 
κήσεων», όπως τροποποιήθηκε και συμπληρώθηκε με 
τους ν.2503/1997 και ν.3274/2004 

2. Του άρθρου 16 του ν. 3205/2003 «Μισθολογικές 
ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.Τ.Α., μονίμων στελεχών των Ε.Δ. και αντι¬ 
στοίχων της Ε.Α. κ.λπ. «όπως ισχύει 

3. Του άρθρου 15 του ν. 2592/1998 

4. Του άρθρου 25 του ν. 2738/1999 «Συλλογικές Δια¬ 
πραγματεύσεις στη Δημόσια Διοίκηση, μονιμοποιήσεις 
συμβασιούχων αορίστου χρόνου και άλλες διατάξεις». 

Β. Τη έλλειψη προσωπικού της Δ/νσης Περιβάλλοντος 
που καθιστά επιτακτική για την ομαλή, εύρυθμη και 
αποτελεσματική λειτουργία της υπηρεσίας την υπε- 
ρωριακή απασχόληση επτά (7) υπαλλήλων προκειμέ- 
νου να αντιμετωπιστούν οι αυξημένες ανάγκες όπως 
εισηγήσεις στο Ν.Σ. για μελέτες Περβ/κών Επιπτώσεων 
και συμμετοχή στις συνεδριάσεις του, συμμετοχή σε 
συνεδριάσεις της Νομαρχιακής Επιτροπής, τακτοποί¬ 
ηση αρχείων, αυτοψίες πέραν του κανονικού ωραρίου 
εργασίας, κ,λπ. 

Γ. Το γεγονός ότι το ύψος της προκαλούμενης δα¬ 
πάνης ανέρχεται περίπου στο ποσό των 12.000 €, που 
θα καλυφθεί από εγγεγραμμένες πιστώσεις στον προ¬ 
ϋπολογισμό της Ν.Α. Αιτωλ/νίας και στον ΚΑΕ 0511 του 
Ε.Φ.310, αποφασίζουμε: 

Α. Καθιερώνουμε για το Β' εξάμηνο του έτους 2006 
υπερωριακή εργασία με αμοιβή για επτά (7) υπαλλήλους 
της Δ/νσης Περιβάλλοντος και για 2.100 ώρες απογευ¬ 


ματινής απασχόλησης συνολικά (μέχρι 60 ώρες το μήνα 
για κάθε υπάλληλο). 

Β. Η οριστική συγκρότηση των συνεργείων θα γίνει 
με απόφαση Προϊσταμένης της Δ/νσης. 

Γ. Η υπερωριακή εργασία θα προσφέρεται από Δευ¬ 
τέρα έως και Παρασκευή. 

Δ. Δεν επιτρέπεται για το χρονικό διάστημα καταβο¬ 
λής των υπερωριών η είσπραξη από τους υπαλλήλους 
άλλου ποσού από τον ίδιο ή άλλο φορέα για την ίδια 
αιτία. Επίσης δεν καταβάλλονται όταν υπάλληλος απου¬ 
σιάσει με αναρρωτική άδεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 16 Ιουνίου 2006 

Ο Νομάρχης κ.α.α. 

Ο Αντινομάρχης 
ΔΗΜΗΤΡΗΣ ΓΕΡΟΠΑΝΤ ΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510)47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 αυτό, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυω ανά οελίδα. 

Σε μορφή 0ϋ: 


Τεύχος 

Περίοδος 

Ευπο 

Τεύχος 

Περίοδος 

ευκο 

Α' 

Ετήοιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-ΙΌΓΠ από εκείνα που διατίθενται σε ηλεκτρονική μορφή και μέχρι 100 σελίδες σε 5 θογο προσαυξανόμενη κατά 1 βιιιό ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ϊπΙβΓηβΙ: Ιιηρ://νννννν.θΙ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιπΐβτηθΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕ Π κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κης Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ, Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 ευτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις Δ0Υ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις Δ0Υ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά οπό 08.00 έως 13.00" 

















